L'Ajuntament de Sagunt amplia el termini d'inscripció per als cursos del Programa Operatiu d'Ocupació Juvenil Saguntum
09 de juliol 2018

![](/media/abqhssxp/82-aaff-pegatina-auxiliar-almacenes-cas.jpg)  

L'àrea de Promoció Econòmica de l'Ajuntament de Sagunt ha decidit ampliar fins al 31 de juliol el termini d'inscripció dels cursos del Programa Operatiu d'Ocupació Juvenil Saguntum, que s'iniciaran el mes de setembre. 

Els cursos es dirigixen a persones jóvens aturades amb edats entre 16 i 29 anys i se centren en millorar l'ocupabilitat dels jóvens en sectors amb gran perspectiva de creixement en el municipi.  

![](/media/p41l4knp/82-aaff-pegatina-caja-reposicion-cas.jpg) 

S'han programat un total de cinc cursos dins de les especialitats d'Activitats Auxiliars de Magatzem i Caixer/a Reposador/a de Comerç. Tots els cursos inclouen la realització de pràctiques professionals no laborals en empreses del territori i una ajuda econòmica per assistència a estos. 

Les persones interessades a participar en els itineraris formatius poden sol·licitar informació i realitzar la inscripció als cursos a través de l'oficina del projecte, situada en l'àrea de Promoció Econòmica de l'Ajuntament de Sagunt als Jardins de l'Antic Sanatori, o a través de qualsevol registre municipal. 

El projecte ha sigut promogut per l'Ajuntament de Sagunt i està finançat pel Fons Social Europeu i la Iniciativa d'Ocupació Juvenil, en el marc del Programa Operatiu d'Ocupació Juvenil i el Sistema de Garantia Juvenil.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-amplia-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-amplia-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-amplia-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-amplia-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/)